ཏིང་ངེ་འཛིན་གྱི་ཚོགས་ཀྱི་ལེའུ།
རྒྱ་གར་སྐད་དུ། ས་མཱ་དཱི་སཾ་བྷཱ་ར་པ་རི་བརྟ། བོད་སྐད་དུ། ཏིང་ངེ་
འཛིན་གྱི་ཚོགས་ཀྱི་ལེའུ། འཇིག་རྟེན་མགོན་པ་ལ་ཕྱག་འཚལ་ལོ། ། དང་པོ་
སྙིང་རྗེའི་སྟོབས་ལས་བྱུང༌། ། རྫོགས་པའི་བྱང་ཆུབ་སེམས་བརྟན་བྱས། །
སྲིད་ པའི་ ལོངས་ སྤྱོད་ བདེ་ མ་ ཆགས། ། ཡོངས་ སུ་ འཛིན་ ལ་ རྒྱབ་ ཀྱིས་
ཕྱོགས། ། དད་སོགས་ནོར་ནི་ཕུན་སུམ་ཚོགས། ། བླ་ མ་ སངས་ རྒྱས་དང་
མཉམ་གུས། ། དེས་བསྟན་དམ་ཚིག་སྤྱོད་པ་ནི། ། ཡོངས་སུ་བསྐྱང་ལ་རབ་ཏུ་
བརྩོན། ། བུམ་པ་གསང་བའི་དབང་བསྐུར་བ། ། བླ་མའི་དྲིན་གྱིས་ཡོངས་སུ་
ཐོབ། ། ། ལུས་ ངག་ སེམས་ ནི་རྣམ་དག་པའི། ། སྒྲུབ་ པ་ པོ་ དེ་ དངོས་ གྲུབ་
སྣོད། ། ཏིང་འཛིན་ཡན་ལག་ལས་བྱུང་བའི། ། ཚོགས་ནི་ཡོངས་སུ་རྫོགས་པ་
ལས། ། མྱུར་དུ་དངོས་གྲུབ་ཐོབ་འགྱུར་ལ། ། དེ་ལྟར་གསང་སྔགས་ཚུལ་
གནས་ཡིན། ། ཏིང་འཛིན་ཡན་ལག་ཉམས་གྱུར་ཅིང་ ། དེ་ ཡི་མི་མཐུན་
ཕྱོགས་གནས་ནི། ། སྐྱེ་བ་བྱེ་བ་སྟོང་གིས་ཀྱང༌། ། ཏིང་འཛིན་རབ་ཏུ་གྲུབ་མི་
འགྱུར། ། ། ཏིང་ངེ་འཛིན་ནི་རབ་གྲུབ་ཕྱིར། ། གསང་སྔགས་སྤྱོད་གནས་རྣལ་
འབྱོར་པས། ། དེ་ལས་གཞན་པའི་སེམས་སྤངས་ཏེ། ། གཡེང་མེད་བརྩོན་
པས་འབད་པར་བྱ། ། ཏིང་ངེ་འཛིན་གྱི་ཡན་ལག་དང་། མི་མཐུན་ཕྱོགས་
གང་ངེས་བྱའི་ཕྱིར། ། ཏིང་འཛིན་ཡན་ལག་མི་མཐུན་ཕྱོགས། ། དེ་ནི་མདོར་
བསྡུས་ནས་བཤད་བྱ། ། ། ། ཚུལ་ཁྲིམས་ཕུན་སུམ་ཚོགས་པ་དང་། ། ལོངས་སྤྱོད་
རྣམས་ལ་བལྟོས་མེད་ཉིད། ། བཟོད་ལྡན་དམ་བཅའ་བརྟན་པ་དང་། ། སྐྱེ་
བོའི་འདུ་འཛི་རྣམ་པར་སྤོང༌། ། ལུས་དང་ངག་ཡིད་ལས་རྣམས་ལ། ། ཤེས་
96

བཞིན་དང་ནི་ལྡན་པ་དང་། ། སངས་རྒྱས་བཀུར་བསྟོད་དྲན་པ་ཡི། ། ལུས་
ཀྱི་རྗེས་དྲན་ཡང་དག་ལྡན། ། དུས་གང་དུ་ནི་གང་བྱ་བའི། ། རྗེས་དྲན་དེ་ལ་
བརྟན་པ་དང་། ། སྒྲིབ་པ་ལྔ་ནི་སྤངས་པ་དང༌། ། ཟས་ཀྱི་ཚོད་རིག་སྤྱོད་ལམ་
རན། ། འཇིག་རྟེན་ཆོས་ནི་ཐམས་ཅད་ལ། ། རྟག་ཏུ་སེམས་ནི་བཏང་སྙོམས་
དང་། ། ཡོ་བྱད་བསྙུངས་འདི་ཡན་ལག་སྟེ། ། གོ་ བཟློག་ པ་ ནི་ མི་ མཐུན་
ཕྱོགས། ། ཏིང་ངེ་འཛིན་ཚོགས་ལེའུར་བཀོད་པའི་བསོད་ནམས་དེས། །
འགྲོ་བས་ཏིང་འཛིན་རྡོ་རྗེ་ལྟ་བུ་ཐོབ་པར་ཤོག _ ། ཏིང་ངེ་འཛིན་གྱི་ཚོགས་ཀྱི་
ལེའུ་སློབ་དཔོན་མཁས་པ་ཆེན་པོ་དཔལ་མར་མེ་མཛད་ཡེ་ཤེས་ཀྱི་ཞལ་སྔ་ནས་
མཛད་པ་རྫོགས་སོ། །
རྒྱ་གར་གྱི་མཁན་པོ་དེ་ཉིད་དང༌། ཞུས་ཆེན་གྱི་ལོ་ཙཱ་བ་དགེ་སློང་ཤཱཀྱ་
བློ་གྲོས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། ། །
97